|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 25.08- 31.08.2023 г. (35-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 30 случая на заразни заболявания, от които:

1. Грип и остри респираторни заболявания (ОРЗ) - 19 случая.

Общата заболяемост от грип и ОРЗ за областта е 23,97 %оо.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 5 | 5 | 5 | 3 | 1 | 19 | 23,97 %оо |

1. 3 регистрирани случая на заболели от COVID-19. Заболяемост за областта за 14 дни на 100000 жители към 04.09.2023г. – 5,98 %000 при 9,88 %000 за РБългария.
2. 5 случая на въздушно-капкови инфекции - варицела и туберкулоза;
3. 3 случая на чревни инфекции – колиентерит и ентероколит;

На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ – 46 бр.

Извършени са епидемиологични проучвания на регистрирани заразни болести – 11 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 54 бр. проби: 15 бр. микробиологични проби и 39 бр. проби околна среда.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Издадени заповеди за промяна на състава на ЛКК - 2 бр.

За периода в РКМЕ са приети и обработени 109 медицински досиета, извършени са 86справки, изготвени са 52 преписки и 14 бр. МЕД за протокола за ТП на НОИ, проверени са 103 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **3** проектни документации, издадени са **1** здравно заключение и 2 становища. Извършени са **5** проверки на обекти с обществено предназначение (ООП) в процедура по регистрация, включително и по предписания, регистрирани са **11** обекта с обществено предназначение.

През периода са извършени общо **95 основни проверки** по текущия здравен контрол. Реализираните **насочени проверки са** **общо 116: 53** от тях са извършени във връзка с контрола по тютюнопушенето и продажбата на алкохол; **55** – контрол върху ДДД-мероприятията; **5** проверки във връзка с постъпили сигнали; **3** – по Заповед на Областен управител за проверки на складове и ББ кубове с негодни за употреба и залежали пестициди на територията на област Добрич.

**Лабораторен контрол:**

Питейни води: физико-химичен и микробиологичен контрол – **10** бр.проби – от тях няма нестандартни.

Във връзка със сигнали и насочен здравен контрол са изследвани **11** бр. проби, от тях **5** бр. проби не съответстват (2 – по показатели „Колиформи“ и „Ешерихия коли“; 2 – по показател „Колиформи“ и 1 – по показатели „нитрати“, „Колиформи“, „Ешерихия коли“ и „Ентерококи“).

Минерална вода – микробиологичен контрол - **1** проба – съответства на нормативните изисквания.

Води за къпане:

* морски води: извършено е пробонабиране от **6** зони за къпане и микробиологични изследвания на **6** бр. проби – няма отклонения от здравните норми.
* води от плувни басейни: физико-химичен и микробиологичен контрол –

във връзка със сигнал и насочен здравен контрол са изследвани **2** бр. проби, които са нестандартни (1 – по физико-химични показатели „перманганатна окисляемост“, „нитрити“, „амоняк“ и 1 – по физико-химичен показател „перманганатна окисляемост“ и микробиологични показатели „Общ коли-титър“, „Ешерихия коли-титър“).

Козметични продукти: физико-химичен контрол – **2** бр. проби – съответстват на нормативните изисквания.

Биоциди и дезинфекционни разтвори: не са пробонабирани.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- съставени са **2** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са **5** лекции с обхванати **54** лица, **1** масова проява с **105** участници в морската зона на гр. Каварна във връзка с Националната лятна АНТИСПИН кампания, раздадени са **50** бр. здравно-образователни материали и **90** бр. презерватива. Оказани са **6** методични дейности на **8** лица (медицински лица и социален работник).

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **25.08- 31.08.2023 г.** по чл. 56 от Закона за здравето са извършени **45** проверки в **45** обекта (**4** детски и учебни заведения, **35** други закрити обществени места по смисъла на § 1а от допълнителните разпоредби на Закона за здравето, **6** открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*